Vasilij Sadovnikov

Vasilijus Sadovnikovas (, 1800 m. gruodžio 28 d. – 1879 m. kovo 10 d.) – akvarelistas, grafikas.

Biografija 

Vasilijus Sadovnikovas gimė 1800 m. gruodžio 28 d. Sankt Peterburge baudžiauninkų-valstiečių šeimoje. Jo tėvai priklausė grafienei Natalijai Petrovnai Galicinai, kuri buvo Aleksandro Puškino kūrinio „Pikų dama“ pagrindinės herojės prototipas. Vasilijaus Sadovnikovo brolis buvo Peterburgo dailės akademijos architektūros akademikas Piotras Sadovnikovas.

Vasilijus Sadovnikovas buvo atleistas nuo baudžiavos 1838 m., po minėtos grafienės Galicinos mirties, jau būdamas gana žymus dailininkas. Pagal kai kuriuos šaltinius, Peterburgo dailės akademijoje jis nesimokė, pagal kitus šaltinius minėtą akademiją baigė.

Akvarelisto tapytojo vardą jis gavo dėl graviūrų ir litografijų. Jau tapydamas paveikslus ir dirbdamas tapo Menų akademijos dėstytojo Maksimo Vorobjovo mokiniu.

Pagal Rusijos imperatorių Nikolajaus I ir Aleksandro II pavedimus nutapė daugybę skirtingų Žiemos rūmų paveikslų su vykusiais paradais priešais juos, taip pat tapė šių rūmų sales.

Plačiai žinoma Sadovnikovo litografijų serija, kurioje vaizduojamas Sankt Peterburgo Nevos prospektas nuo Admiraliteto aikštės iki Aničkovo tilto (1835 m.), vadinama kaip Nevos prospekto panorama (1830–1835 m.). Atlikta kaip grafikos darbas maždaug 16 metrų ilgio litografijoje, ji buvo išleista Andrejaus Prevo 30 lapų knyga.

Vasilijus Sadovnikovas laikomas tikslių miesto kraštovaizdžio detalių ir interjero įvaizdžio meistru. Nutapė nemažai Maskvos, Talino, Vilniaus, Helsinkio, Naugardo, Tambovo vaizdų.

Vasilijus Sadovnikovas mirė 1879 m., palaidotas Sankt Peterburgo Mitrofanovo kapinėse, kapas neišlikęs.

Dailininko darbai saugomi Ermitaže, Rusijos nacionaliniame muziejuje, Sankt Peterburgo nacionaliniame istorijos muziejuje.

Galerija

Išnašos 

Rusijos dailininkai